CELEX: 22013A0921(01)
Language: hu
Date: 2013-09-21 00:00:00
Title: Megállapodás az Európai Közösség és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról

21.9.2013   
            
            
               HU
            
            
               Az Európai Unió Hivatalos Lapja
            
            
               L 251/1
            
         Megállapodás az Európai Közösség és a Dán Királyság között a polgári és kereskedelmi ügyekben a joghatóságról, valamint a polgári és kereskedelmi ügyekben hozott határozatok elismeréséről és végrehajtásáról
   A 2006/325/EK tanácsi határozattal megkötött (1), az Európai Közösség és a Dán Királyság közötti, a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2005. október 19-i megállapodás (2) (a továbbiakban: a megállapodás) 4. cikke kimondja, hogy amennyiben a polgári és kereskedelmi ügyekben a joghatóságról, valamint a határozatok elismeréséről és végrehajtásáról szóló, 2000. december 22-i 44/2001/EK tanácsi rendelet (3) 74. cikkének (2) bekezdése szerinti végrehajtási intézkedések elfogadására kerül sor, Dánia értesíti a Bizottságot arról a döntéséről, hogy az ilyen intézkedések tartalmát végrehajtja-e vagy sem.
   2011. november 10-én elfogadták a tartással kapcsolatos ügyekben a joghatóságról, az alkalmazandó jogról, a határozatok elismeréséről és végrehajtásáról, valamint az e területen folytatott együttműködésről szóló 4/2009/EK tanácsi rendelet X. és XI. mellékletének megállapításáról szóló, 1142/2011/EU bizottsági végrehajtási rendeletet (4). A megállapodás 3. cikke (2) bekezdésének megfelelően Dánia 2009. január 14-i keltezésű levelében már értesítette a Bizottságot arról a döntéséről, hogy végrehajtja a 4/2009/EK tanácsi rendelet (5) azon rendelkezéseit, amelyek a 44/2001/EK rendelet (6) módosítására vonatkoznak.
   A megállapodás 4. cikkének megfelelően Dánia 2012. január 11-i levelében már értesítette a Bizottságot azon határozatáról, amely szerint végrehajtja az 1142/2011/EU végrehajtási rendelet tartalmát. Vagyis az 1142/2011/EU végrehajtási rendelet rendelkezéseit alkalmazni kell az Európai Unió és Dánia közötti kapcsolatokban (7).
   Továbbá, Dánia 2013. február 20-i levelében (amely 2011. március 9-i levelét követte) végleges értesítést adott a Bizottságnak a 4/2009/EK rendelet 2. cikkének (2) bekezdése, valamint 47. cikkének (3) bekezdése szerinti illetékes hatóságokról, továbbá azok elismerését kérte az 1142/2011/EU végrehajtási rendelet X. és XI. mellékletének alkalmazásában.
   Tehát a 4/2009/EK rendeletnek a bizottsági végrehajtási rendelettel létrehozott X. melléklete alkalmazásában (a 4/2009/EK rendelet 2. cikkének (2) bekezdése) az érintett dán közigazgatási hatóságok a következők: A regionális államhivatal (Statsforvaltningen), valamint a Szociális, Gyermekügyi és Integrációs Minisztérium (a szociális ügyekkel foglalkozó nemzeti fellebbviteli testület családügyi osztálya) (Social-, Børne- og Integrationsministeriet (Ankestyrelsen, Familieretsafdelingen). A 4/2009/EK rendeletnek a bizottsági végrehajtási rendelettel létrehozott XI. melléklete alkalmazásában (a 4/2009/EK rendelet 47. cikkének (3) bekezdése) az érintett dán közigazgatási hatóság az Igazságügyi Minisztérium (Justitsministeriet).
   Dánia által a 4/2009/EK rendeletnek a bizottsági végrehajtási rendelettel létrehozott X. és XI. melléklete alapján érintettnek tekintendő illetékes dán hatóságokra vonatkozóan megküldött értesítés kölcsönös kötelezettségeket teremt Dánia és az Európai Unió között. Tehát a megállapodás 2. cikke (2) bekezdése b) és c) pontjának e kiigazításai az Európai Unió Hivatalos Lapjában való kihirdetésük napján lépnek hatályba.
   
      (1)  HL L 299., 2005.11.16., 62. o.
   
      (2)  HL L 120., 2006.5.5., 22. o.
   
      (3)  HL L 12., 2001.1.16., 1. o.
   
      (4)  HL L 293., 2011.11.11., 24. o.
   
      (5)  HL L 7., 2009.1.10., 1. o.
   
      (6)  HL L 149., 2009.6.12., 80. o.
   
      (7)  HL L 195., 2013.7.18., 1. o.